钦定古今图书集成/理学汇编/学行典/第210卷 > 陈大祯
## 钦定古今图书集成/理学汇编/学行典/第210卷 > 陈大祯

按《新昌县志》：“陈大祯，字景瑞，性至孝。父怀仁感疯疾，
每发狂，辄痛捶其子，大祯负杖受捶惟谨，父寻悟而
止，且病痱。性好不常随，山水无不负之，登涉如命。坊
市剧戏，亦负父嬉笑以观，众以陈孝子目之。父偶食
肉索蒜，妻有靳色，遂出其妻。后父以为不可，乃迎还。
一日，父谓曰：‘吾佯死，汝试哭’。祯初难之，后竟长号，悲”
不能止。邻人闻之，诧曰：“汝父痴，子亦痴乎？”祯曰：“吾念
父终不免此，故不觉痛心耳！”待弟景通极友爱，有司
屡加存恤，旌曰“孝子之门。”